Tiantai Shan

Tiantai Shan (kinesisk: 天台山; pinyin: Tiāntāi Shān, Wade–Giles: T'ien T'ai shan) er et fjell i fylket Tiantai i byprefekturet Taizhou i provinsen Zhejiang i Folkerepublikken Kina. Den viktigste delen er Huading shan som har en høyde på 1098 m, mens høyeste fjelltopp er Cangshan Ding med en høyde på 1113 m. Fjellet ble opprettet som en nasjonalpark den 1. august 1998.

Stedet er en turistattraksjon. Den buddhistiske Tiāntáiskolen, som fokuserer på Lotussutraen som Buddhas høyeste og ultimate lære, hentet sitt navn fra dette fjellet. Den ble grunnlagt av Zhiyi i året 575 e.Kr., og hadde sitt hovedkvarter i Guoqingtempelet. Over mange år har det vært et viktig pilegrimsmål for pilegrimer, spesielt fra Japan. Fjellet ble besøkt av Saichō, som i året 805 e.Kr. grunnla Tendai-shū som en japansk avlegger av skolen.

Det er også noen daoistiske helligdommer på fjellet.

Plantearten Heptacodium miconioides, også kalt de syv sønner, innenfor kaprifolfamilien, vokser på Tiantaifjellet.

 Referanser 

 Litteratur 
 Thomas Jülch. Der Orden des Sima Chengzhen und des Wang Ziqiao Untersuchungen zur Geschichte des Shangqing-Daoismus in den Tiantai-Bergen. Utz, München 2011. ISBN 978-3-8316-4083-6

 Eksterne lenker 

 Tiantai-Berg in der Provinz Zhejiang
 Tiantai Shan - Chinesisch

Kategori:Zhejiang
Kategori:Fjell i Kina
Kategori:Fjell over 1000 meter